Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: A 9/1998. (II. 20.) BM rendelet 7. számú melléklete
Paragraph Index: 1420

8. számú mintája tartalmazza a nyilvántartást (a továbbiakban: nyilvántartás) a mozgóurnát kérõkrõl, amelyet a szavazatszámláló bizottság elnöke aláírásával hitelesít. A Ve. 66. § (2) bekezdése értelmében a szavazatszámláló bizottság — a személyazonosság és a lakcím megállapítására alkalmas igazolvány alapján — megállapítja a szavazni kívánó személyazonosságát és azt, hogy szerepel-e a névjegyzékben. A szavazatszámláló bizottság felveszi a névjegyzékbe azt a választópolgárt, aki: a) igazolással rendelkezik, b) igazolja, hogy lakcíme a szavazókör területén van, feltéve, hogy nem szerepel a választójoggal nem rendelkezõ nagykorú polgárok nyilvántartásában. A (3) bekezdés szerint a szavazatszámláló bizottság visszautasítja azt a választópolgárt, aki nem tudja személyazonosságát és lakcímét megfelelõen igazolni, illetõleg aki — törvényi feltételek hiányában — nem vehetõ fel a névjegyzékbe. E személyekrõl a szavazatszámláló bizottság jegyzéket vezet. A Ve. 67. § (1) bekezdése alapján, ha a szavazásnak nincs akadálya, a szavazatszámláló bizottság átadja a választópolgárnak a szavazólapot, amelyet a választópolgár jelenlétében hivatalos bélyegzõlenyomattal lát el. A (2) bekezdés szerint a szavazatszámláló bizottság szükség esetén — a választópolgár befolyásolása nélkül — megmagyarázza a szavazás módját. A (4) bekezdés elõírja, hogy a szavazólap átvételét a választópolgár a névjegyzéken saját kezû aláírásával igazolja. Az írásképtelen választópolgár helyett — e tény feltüntetésével — a szavazatszámláló bizottság két tagja írja alá a névjegyzéket. A Ve. 68. § (1) bekezdése szerint a szavazólap kitöltéséhez szavazófülke áll a választópolgár rendelkezésére. A szavazófülke használatára a választópolgár nem kötelezhetõ. A (2) bekezdés értelmében a szavazólap kitöltésének ideje alatt csak a szavazó tartózkodhat a szavazófülkében. Az a választópolgár, aki nem tud olvasni, illetõleg akit testi fogyatékossága vagy egyéb ok akadályoz a szavazásban, más választópolgár — ennek hiányában a szavazatszámláló bizottság két tagjának együttes — segítségét igénybe veheti. Az Országos Választási Bizottság álláspontja szerint a mozgóurnával történõ szavazás a szavazóhelyiségen kívül történõ szavazás kivételes esete és kizárólag csupán — a választások idõpontjában — a mozgásában gátolt választópolgár szavazásának biztosítására szolgál. A mozgóurnával történõ szavazás végrehajtása a szavazóhelyiségben történõ szavazás menetén semmilyen módon nem akadályozhatja. Nem jelent olyan rendkívüli eseményt, amely miatt a szavazás szüneteltetésének helye lenne, és nem eredményezheti a szavazatszámláló bizottság határozatképtelenségét. A mozgóurnára vonatkozó igényeket, mivel az igények bejelentésére vonatkozóan nincs törvényi korlátozás, a helyi lehetõségeknek megfelelõen teljesíteni kell. Az igénye- 2002/43. szám ket a szavazatszámláló bizottságnak kell bejelenteni, és csak a szavazatszámláló bizottság rendelheti el az adott bejelentés tekintetében a mozgóurnás szavazás alkalmazását, az eljáró két tag nem jogosult. A mozgóurnás szavazáshoz alkalmazni kell a nyilvántartást, amelyben a mozgóurnás szavazás megkezdése elõtt szerepeltetni szükséges azokat a választópolgárokat, akik a mozgóurnás szavazásban való részvételre jogosultak. Az Országos Választási Bizottság megítélése szerint a mozgóurnás szavazásnál is érvényesülnie kell a szavazásra vonatkozó szabályoknak. Így többek között a mozgóurnás szavazás esetén is csak olyan választópolgár szavazhat, aki a névjegyzékben szerepel. A szavazatszámláló bizottságnak a mozgóurnás szavazás elrendelése elõtt meg kell állapítania, hogy a mozgóurnás szavazásban érdekelt választópolgár szerepel-e a névjegyzékben. Ha a szavazásnak nincs akadálya, a szavazatszámláló bizottság képviseletében eljáró tagok átadják a mozgásában — ténylegesen és megállapíthatóan — gátolt választópolgárnak a szavazólapot. Az eljáró tagok a mozgóurnás szavazáshoz legfeljebb kétszer annyi elõzetesen lepecsételt szavazólapot vihetnek magukkal, mint ahány választópolgár a mozgóurnás nyilvántartásban szerepel. A szavazólap átvételét a választópolgár a nyilvántartáson saját kezû aláírásával igazolja. Az írásképtelen választópolgár helyett — e tény feltüntetésével — a szavazatszámláló bizottság két tagja is aláírja a mozgóurnás nyilvántartást. Segítheti a választások tisztaságára vonatkozó alapelv érvényesülését, ha a mozgóurnával történõ szavazást lehetõleg két ellenérdekû szavazatszámláló bizottsági tag végzi. A mozgóurnás szavazás során a titkosság helyi körülményekhez igazodó biztosításának kötelezettsége nem követeli meg szavazófülke felállítását, és így a szavazófülke hiánya nem jelenti a választás szabályainak, különösen a titkos szavazás elvének megsértését. A törvényi rendelkezések szerint ugyanis a szavazófülke használatára a választópolgár nem kötelezhetõ, továbbá a titkosság — figyelemmel az érintett választópolgár indokolt és teljesíthetõ kívánságára — szavazófülke igénybevétele nélkül is biztosítható. Dr. Ficzere Lajos s. k., az Országos Választási Bizottság elnöke Az Országos Választási Bizottság 13/2002. (IV. 2.) OVB á l l á s f o g l a l á s a a kampánycsend egyes kérdéseirõl Az Országos Választási Bizottság a választási eljárásról

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes